ประกาศคณะกรรมการกำกับกิจการพลังงานประกาศคณะกรรมการกำกับกิจการพลังงานเรื่องการนำส่งเงินเข้ากองทุนพัฒนาไฟฟ้า สำหรับผู้รับใบอนุญาตจำหน่ายไฟฟ้าเพื่อส่งเสริมการใช้พลังงานหมุนเวียนและเทคโนโลยีที่ใช้ในการประกอบกิจการไฟฟ้าที่มีผลกระทบต่อสิ่งแวดล้อมน้อยพ.ศ. ๒๕๕๗ โดยที่เป็นการสมควรกำหนดหลักเกณฑ์ วิธีการและเงื่อนไขการนำส่งเงินเข้ากองทุนพัฒนาไฟฟ้าเพื่อส่งเสริมการใช้พลังงานหมุนเวียนและเทคโนโลยีที่ใช้ในการประกอบกิจการไฟฟ้าที่มีผลกระทบต่อสิ่งแวดล้อมน้อยอาศัยอำนาจตามความในมาตรา ๑๑ (๑๐) และมาตรา ๙๖แห่งพระราชบัญญัติการประกอบกิจการพลังงาน พ.ศ. ๒๕๕๐ประกอบกับมติคณะกรรมการนโยบายพลังงานแห่งชาติ ครั้งที่ ๓/๒๕๕๔ (ครั้งที่ ๑๓๖)วันที่ ๒๗ เมษายน ๒๕๕๔ คณะกรรมการกำกับกิจการพลังงาน ออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศคณะกรรมการกำกับกิจการพลังงาน เรื่องการนำส่งเงินเข้ากองทุนพัฒนาไฟฟ้า สำหรับผู้รับใบอนุญาตจำหน่ายไฟฟ้าเพื่อส่งเสริมการใช้พลังงานหมุนเวียนและเทคโนโลยีที่ใช้ในการประกอบกิจการไฟฟ้าที่มีผลกระทบต่อสิ่งแวดล้อมน้อยพ.ศ. ๒๕๕๗ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้กองทุน หมายความว่ากองทุนพัฒนาไฟฟ้าผู้รับใบอนุญาต หมายความว่าผู้รับใบอนุญาตประกอบกิจการไฟฟ้าประเภทใบอนุญาตจำหน่ายไฟฟ้าหน่วยจำหน่าย หมายความว่าจำนวนหน่วยจำหน่ายไฟฟ้าในรอบเดือนที่ผู้รับใบอนุญาตจำหน่ายไฟฟ้าจำหน่ายให้กับผู้ใช้ไฟฟ้าทุกประเภทหน่วยจำหน่ายสุทธิ หมายความว่าจำนวนหน่วยจำหน่ายไฟฟ้าในรอบเดือนที่ผู้รับใบอนุญาตจำหน่ายไฟฟ้าจำหน่ายให้กับผู้ใช้ไฟฟ้าทุกประเภทหักด้วยจำนวนหน่วยไฟฟ้าที่รับซื้อจากการไฟฟ้าฝ่ายผลิตแห่งประเทศไทยการไฟฟ้านครหลวง และการไฟฟ้าส่วนภูมิภาคข้อ ๔ ให้ผู้รับใบอนุญาตรายงานข้อมูลการจำหน่ายไฟฟ้าและนำส่งเงินเข้ากองทุน ภายใน ๖๐ วันนับจากวันสิ้นเดือนที่มีการเรียกเก็บเงินค่าไฟฟ้า ตามวิธีการรายงานข้อมูลและนำส่งเงินเข้ากองทุนท้ายประกาศนี้ในกรณีที่ผู้รับใบอนุญาตได้รับใบอนุญาตจำหน่ายไฟฟ้าอยู่ก่อนวันที่ประกาศนี้ใช้บังคับให้รายงานข้อมูลการจำหน่ายไฟฟ้าและนำส่งเงินเข้ากองทุนนับแต่รอบบิลค่าไฟฟ้าของเดือนถัดไปจากวันที่ประกาศนี้มีผลใช้บังคับ ทั้งนี้ ให้นำส่งรายงานและเงินเข้ากองทุนภายในระยะเวลาตามวรรคแรกข้อ ๕ ให้ผู้รับใบอนุญาตนำส่งเงินเข้ากองทุนจากอัตราค่าไฟฟ้าที่เรียกเก็บจากผู้ใช้ไฟฟ้าเพื่อส่งเสริมการใช้พลังงานหมุนเวียนและเทคโนโลยีที่ใช้ในการประกอบกิจการไฟฟ้าที่มีผลกระทบต่อสิ่งแวดล้อมน้อย ในอัตรา๐.๐๐๕ บาทต่อหน่วยจำหน่ายสุทธิ ในรอบเดือนที่เรียกเก็บค่าไฟฟ้าในกรณีที่การไฟฟ้าฝ่ายผลิตแห่งประเทศไทย การไฟฟ้านครหลวงและการไฟฟ้าส่วนภูมิภาคเป็นผู้รับใบอนุญาตตามวรรคหนึ่ง ให้นำส่งเงินเข้ากองทุนในอัตรา ๐.๐๐๕ บาทต่อหน่วยจำหน่ายในรอบเดือนที่เรียกเก็บค่าไฟฟ้าข้อ ๖ ในกรณีที่ผู้รับใบอนุญาตรายงานข้อมูลการจำหน่ายไฟฟ้าคลาดเคลื่อนให้ทำการปรับปรุงรายงานข้อมูลการจำหน่ายไฟฟ้าในรอบเดือนถัดไป พร้อมแสดงเหตุผลประกอบข้อ ๗ ในกรณีที่ผู้รับใบอนุญาตไม่รายงานข้อมูลการจำหน่ายไฟฟ้าหรือไม่นำส่งเงินเข้ากองทุนหรือรายงานข้อมูลอันเป็นเท็จถือเป็นความผิดตามพระราชบัญญัติการประกอบกิจการพลังงานพ.ศ. ๒๕๕๐ข้อ ๘ ให้ประธานกรรมการกำกับกิจการพลังงานเป็นผู้รักษาการและวินิจฉัยชี้ขาดปัญหาเกี่ยวกับการปฏิบัติตามประกาศนี้ประกาศณ วันที่ ๒๕ พฤศจิกายน พ.ศ. ๒๕๕๗พรเทพ ธัญญพงศ์ชัยประธานกรรมการกำกับกิจการพลังงาน[เอกสารแนบท้าย]๑. วิธีการรายงานข้อมูล และนำส่งเงินเข้ากองทุน ท้ายประกาศคณะกรรมการกำกับกิจการพลังงานเรื่อง การนำส่งเงินเข้ากองทุนพัฒนาไฟฟ้าสำหรับผู้รับใบอนุญาตจำหน่ายไฟฟ้าเพื่อส่งเสริมการใช้พลังงานหมุนเวียนและเทคโนโลยีที่ใช้ในการประกอบกิจการไฟฟ้าที่มีผลกระทบต่อสิ่งแวดล้อมน้อย พ.ศ.๒๕๕๗๒. แบบการรายงานข้อมูลการนำส่งเงินเข้ากองทุนพัฒนาไฟฟ้าสำหรับผู้รับใบอนุญาตจำหน่ายไฟฟ้าเพื่อส่งเสริมการใช้พลังงานหมุนเวียนและเทคโนโลยีที่ใช้ในการประกอบกิจการไฟฟ้าที่มีผลกระทบต่อสิ่งแวดล้อมน้อย(สำหรับ การไฟฟ้าฝ่ายผลิตแห่งประเทศไทย การไฟฟ้านครหลวง หรือการไฟฟ้าส่วนภูมิภาค)๓. แบบการรายงานข้อมูลและนำส่งเงินเข้ากองทุนพัฒนาไฟฟ้าสำหรับผู้รับใบอนุญาตจำหน่ายไฟฟ้าเพื่อส่งเสริมการใช้พลังงานหมุนเวียนและเทคโนโลยีที่ใช้ในการประกอบกิจการไฟฟ้าที่มีผลกระทบต่อสิ่งแวดล้อมน้อย(สำหรับผู้รับใบอนุญาตทั่วไป)(ดูข้อมูลจากภาพกฎหมาย)ปริยานุช/ผู้จัดทำ๘ มกราคม ๒๕๕๘วิศนี/ผู้ตรวจ๑๙ มกราคม ๒๕๕๘[๑] ราชกิจจานุเบกษาเล่ม ๑๓๑/ตอนพิเศษ ๒๗๔ ง/หน้า ๑๔/๓๐ ธันวาคม ๒๕๕๗